

**REPUBLIKA HRVATSKA**

**ISTARSKA ŽUPANIJA**

**GRAD POREČ-PARENZO**

**CITTÀ DI POREČ - PARENZO**

**Gradonačelnik**

**KLASA: 024-01/24-01/163**

**URBROJ: 2163-6-09/01-24-4**

**Poreč-Parenzo, 7. lipnja 2024.**

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“ broj 02/13, 10/18 i 2/21), na prijedlog Upravnog odjela za opću upravu Grada Poreča-Parenzo od dana 07.06.2024. godine (KLASA: 014-01/24-01/02; URBROJ: 2163-6-22/01-24-1), Gradonačelnik Grada Poreča-Parenzo donio je slijedeći

**ZAKLJUČAK**

**1.** Utvrđuje se prijedlog Odluke o područjima i granicama mjesnih odbora na području Grada Poreča-Parenzo te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.

**2.** Na sjednici Gradskog vijeća po potrebi će dodatna obrazloženja Odluke iz točke 1. ovog zaključka dati Darko Saftić, pročelnik Upravnog odjela za opću upravu.

**GRADONAČELNIK**

**Loris Peršurić**

Prilog:

* Nacrt prijedloga Odluke

s obrazloženjem

**DOSTAVITI**:

1. Upravni odjel za opću upravu, ovdje,

2. Pismohrana, ovdje.

|  |
| --- |
| **REPUBLIKA HRVATSKA**  **ISTARSKA ŽUPANIJA**  **GRAD POREČ - PARENZO**  **CITTÀ DI POREČ - PARENZO**  **Gradsko vijeće**  **KLASA:**  **URBROJ:**  **Poreč-Parenzo,** |
|  |
|  |

Na temelju članka 35. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13, 137/15, 123/17, 98/19 i 144/20) i članaka 41. i 68. Statuta Grada Poreča-Parenzo, (“Službeni glasnik Grada Poreča-Parenzo”, broj 2/13, 10/18, 02/21 i \_/24), Gradsko vijeće Grada Poreča-Parenzo na sjednici održanoj \_\_\_\_\_\_\_ 2024. godine donijelo je

**O D L U K U  
o područjima i granicama mjesnih odbora na**

**području Grada Poreča-Parenzo**

**Članak 1.**

Ovom se Odlukom određuju područja i granice mjesnih odbora na području grada Grada Poreča-Parenzo.

**Članak 2.**

Utvrđuje se da je Gradsko vijeće Grada Poreča-Parenzo donijelo Odluku o preuzimanju pravnih akata Skupštine općine Poreč (“Službeni glasnik Grada Poreča-Parenzo”, broj 1/1993), kojom se preuzimaju i primjenjuju u Gradu Poreču svi akti Skupštine općine Poreč (odluke, rješenja, zaključci i dr.) koji su na dan konstituiranja gradskog vijeća Poreča bili na snazi u skladu s postojećim pozitivnim propisima, te kojom je utvrđeno kako će o donošenju novih i stavljanju van snage preuzetih akata odlučivati gradsko vijeće sukladno zakonu.

Utvrđuje se da je odlukom iz stavka 1. ovog članka gradsko vijeće preuzelo u daljnju primjenu u Gradu Poreču akte Skupštine općine Poreč koji su na dan konstituiranja gradskog vijeća Poreča bili na snazi, a odnosili su se na određivanje područja i granica mjesnih zajednica na području nekadašnje Općine Poreč koji su prešli u sastav Grada Poreča, na način da su područja i granice dotadašnjih mjesnih zajednica odlukom iz stavka 1. ovog članka preuzeti u daljnju primjenu u Gradu Poreču kao područja i granica mjesnih odbora.

Utvrđuje se da je Gradsko vijeće Grada Poreča donošenjem Statuta Grada Poreča-Parenzo (“Službeni glasnik Grada Poreča”, broj 9/2001) člankom 71. navedenog Statuta osnovao Mjesni odbor Červar-Porat, izdvajanjem naselja Červar-Porat iz sastava Mjesnog odbora Veli Maj unutar kojega se prethodno nalazio.

**Članak 3.**

Člankom 68. Statuta Grada Poreča-Parenzo utvrđeno je kako se na području Grada Poreča-Parenzo osnivaju se sljedeći mjesni odbori:

- Červar-Porat - Porto Cervera,

- Špadići-Veli Maj – Spada-Maio Grando,

- Nova Vas - Villanova,

- Mate Balota - Mate Balota,

- Joakim Rakovac - Joakim Rakovac,

- Novo Naselje - Santo Spirito,

- Varvari - Varvari,

- Žbandaj - Sbandati,

- Fuškulin - Foscolino,

- Baderna - Mompaderno.

**Članak 4.**

Granice mjesnih odbora na području Grada Poreča-Parenzo određuju se prema granicama naselja u registru prostornih jedinica kojeg vodi Državna geodetska uprava odnosno prema granicama prometnica, trgova, zgrada i pripadajućih kućnih brojeva sukladno kartografskom prikazu iz članka 5. ove Odluke.

**Članak 5.**

Područja i granice mjesnih odbora iz ove odluke prikazuju se na kartografskom prikazu koji je sastavni Odluke.

**Članak 6.**

Ova Odluka stupa na snagu osmoga dana od dana objave u “ Službenom glasniku Grada Poreča-Parenzo”.

**PREDSJEDNIK**

**GRADSKOG VIJEĆA**

**Zoran Rabar**

**DOSTAVITI**:

1. Gradonačelnik, ovdje,
2. Upravni odjel za opću upravu, ovdje,
3. Upravni odjel za komunalni sustav, ovdje,
4. Upravni odjel za prostorno planiranje i zaštitu okoliša, ovdje,
5. Pismohrana, ovdje.

**OBRAZLOŽENJE**

**Pravna osnova za donošenje Odluke:**

Zakonska osnova za donošenje ove nalazi se i u odredbi članka 35. Zakona o lokalnoj i regionalnoj (područnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12 i 19/13, 137/15, 123/17, 98/19 i 144/20), koja propisuju ovlasti Gradskog vijeća.

Statutarna osnova za donošenje Odluke nalazi se u članku 41. Statuta koja propisuje da Gradsko vijeće Grada Poreča-Parenzo obavlja poslove koji su mu stavljeni u djelokrug zakonom. Međutim, osnova za donošenje ove Odluke nalazi se i u odredbi članka 68. Statuta koji propisuje kako područje i granice pojedinog mjesnog odbora utvrđuje Gradsko vijeće posebnim aktom. Članom 68. Statuta utvrđeni su mjesni odbori koji se osnivaju na području Grada Poreča-Parenzo, kao i njihovi nazivi.

**Postojeće stanje:**

S obzirom da područja i granica mjesnih odbora na području Grada Poreča-Parenzo crpe svoj pravni temelj na osnovu Odluku o preuzimanju pravnih akata Skupštine općine Poreč (“Službeni glasnik Grada Poreča-Parenzo”, broj 1/1993) koje je donijelo Gradsko vijeće Grada Poreča-Parenzo, potrebno je da predstavničko tijelo Grada Poreča-Parenzo donese odluku kojom će propisati područja i granice mjesnih odbora na području Grada Poreča-Parenzo.

Zakonom o pravu na pristup informacijama ("Narodne novine" br. 25/13, 85/15 i 69/22) propisana je obveza jedinica lokalne samouprave da u svrhu savjetovanja sa zainteresiranom javnošću javno objave na internetskim stranicama, na lako pretraživ način i u strojno čitljivom obliku Prijedloge općih akata kojima se uređuju pitanja od značenja za život lokalne zajednice kojima se utječe na interese građana i pravnih osoba.

Nacrt akta objavljen je na mrežnim stranicama Grada ([www.porec.hr](http://www.porec.hr)) radi provedbe savjetovanja sa javnošću u trajanju od 30 dana odnosno od 03. svibnja 2024. do 02. lipnja 2024. godine.

U svezi navedenog napominje se da na Nacrt predmetnog akta nije bilo dostavljenih očitovanja zainteresirane javnosti u vremenu trajanja savjetovanja, a da je sukladno obvezi iz citiranog Zakona o pravu na pristup informacijama, o provedenom savjetovanju sa javnošću sastavljeno Izvješće, u prilogu, koje je objavljeno na [www.porec.hr](http://www.porec.hr) .

**Pitanja koja se uređuju Odlukom:**

Odlukom se predlaže određivanje područja i granice mjesnih odbora na području grada Grada Poreča-Parenzo. Nazivi mjesnih odbora u prijedlogu Odluke usklađeni su s nazivima mjesnih odbora utvrđenim konačnim prijedlogom Statutarne odluke o izmjenama i dopunama Statuta Grada Poreča – Parenzo, utvrđenom od strane Odbora za Statut i Poslovnik Gradskog vijeća.

**Cilj donošenja Odluke:**

Cilj donošenja Odluke je određivanje područja i granice mjesnih odbora na području grada Grada Poreča-Parenzo, sukladno propisima.

**Sredstva za ostvarenje Odluke:**

Sredstva za ostvarenje Odluke planirana su Proračunom Grada Poreča-Parenzo za 2024. godinu.

**U prilogu:**

1. Prilog 1. - Kartografski prikaz područja i granica mjesnih odbora na području Grada Poreča-Parenzo
2. Prilog 2. – Izvješće sa provedenog javnog savjetovanja

**Prilog 1. - Kartografski prikaz područja i granica mjesnih odbora na području Grada Poreča-Parenzo**



**Prilog 2. – Izvješće sa provedenog javnog savjetovanja**

|  |  |  |
| --- | --- | --- |
| **IZVJEŠĆE**  **o provedenom savjetovanju s javnošću**  **u postupku donošenja**  **Odluka o područjima i granicama mjesnih odbora**  **na području Grada Poreča-Parenzo** | | |
| **Naziv akta za koji je provedeno**  **savjetovanje s javnošću** | Odluka o područjima i granicama mjesnih odbora  na području Grada Poreča-Parenzo |
| **Naziv tijela nadležnog za izradu nacrta**  **/ provedbu savjetovanja** | Grad Poreč-Parenzo, Upravni odjel za opću upravu |
| **Vrijeme trajanja savjetovanja** | od 03. svibnja 2024. do 02. lipnja 2024. godine |
| **Cilj savjetovanja** | Cilj donošenja Odluke je određivanje područja i granice mjesnih odbora na području grada Grada Poreča-Parenzo, što je usklađeno sa člankom 2. Nacrta prijedloga Statutarne odluke o izmjenama i dopunama Statuta Grada Poreča-Parenzo, koji je bio u postupku savjetovanja sa zainteresiranom javnošću do 26. svibnja 2024. godine, a kojim člankom se određuje kako područje i granice pojedinog mjesnog odbora utvrđuje Gradsko vijeće posebnim aktom.  Kako bi se po provođenju postupka savjetovanja sa zainteresiranom javnošću nacrt u obliku prijedloga općeg akta mogao uputiti u proceduru donošenja prema predstavničkom tijelu Grada, ova se Odluka stavlja na javno savjetovanje. |
| **Objava akta** | Mrežna stranica Grada Poreč-Parenzo  [www.porec.hr](http://www.porec.hr) |
| **Popis predstavnika zainteresirane**  **javnosti koji su dostavili očitovanja i**  **koja** | Tijekom savjetovanja sa zainteresiranom javnošću  nije zaprimljena niti jedna sugestija, prijedlog ili  komentar. |
| **ANALIZA DOSTAVLJENIH**  **PRIMJEDBI**  **Primjedbe koje su prihvaćene**  **Primjedbe koje nisu prihvaćene i**  **obrazloženje razloga za neprihvaćanje** | / |
| **Troškovi provedenog savjetovanja** | Provedba savjetovanja nije iziskivala troškove |